|  |
| --- |
| Številka: 007-580/2019/10 |
| Ljubljana, 1. 10. 2019 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Izhodišča za udeležbo in imenovanje delegacije Republike Slovenije na Svetovni konferenci o radiokomunikacijah (WRC-19) Mednarodne telekomunikacijske zveze (ITU) ter podpis sklepnih listin – predlog za obravnavo** |
| **1. Predlog sklepov vlade:** |
| Na podlagi 70. člena Zakona o zunanjih zadevah (Uradni list RS, št. 113/03 - uradno prečiščeno besedilo, 20/06 - ZNOMCMO, 76/08, 108/09, in 80/10 – ZUTD, 31/15 in 30/18 - ZKZaš) in 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZUKN, 8/12, 21/13, in 47/13 - ZDU-1G, 65/14 in 55/17) je Vlada Republike Slovenije na ................ seji dne .......................... sprejela naslednje sklepe:1. Vlada Republike Slovenije je sprejela izhodišča za udeležbo delegacije Republike Slovenije na Svetovni konferenci o radiokomunikacijah (WRC-19) Mednarodne telekomunikacijske zveze (ITU), ki bo v Sharm El Sheikhu, Egipt, od 28. oktobra do 22. novembra 2019.
2. Vlada Republike Slovenije je določila delegacijo za delo na Svetovni konferenci o radiokomunikacijah (WRC-19) Mednarodne telekomunikacijske zveze (ITU) v sestavi:
* Leon Behin, državni sekretar na Ministrstvu za javno upravo, vodja delegacije,
* Dr. Breda Mulec, vodja Službe za mednarodno sodelovnaje in odnose z javnostmi, članica delegacije
* Meta Pavšek Taškov, vodja Oddelka za mobilne komunikacije v Sektorju za Upravljanje radiokomunikacijskega spektra Agencije za komunikacijska omrežja in storitve Republike Slovenije, namestnica vodje delegacije,
* Tanja Muha, direktorica Agencije za komunikacijska omrežja in storitve Republike Slovenije, članica delegacije,
* Mojca Jarc, sekretarka, vodja Sektorja za razvoj informacijske družbe v Uradu za informacijsko družbo Ministrstva za javno upravo, članica delegacije,
* Janja Varšek, vodja Sektorja za upravljanje radiofrekvenčnega spektra Agencije za komunikacijska omrežja in storitve Republike Slovenije, članica delegacije,
* Igor Funa, specialist za radiokomunikacije Agencije za komunikacijska omrežja in storitve Republike Slovenije, član delegacije.
1. Vlada Republike Slovenije pooblašča člane delegacije za sodelovanje in glasovanje na sestankih delovnih skupin in plenarnih zasedanjih ter podpisovanje delovnih dokumentov konference.
2. Vlada Republike Slovenije pooblašča g. Leona Behina, državnega sekretarja na Ministrstvu za javno upravo, da ob uveljavitvi izhodišč in doseženem soglasju ter uskladitvi besedil podpiše Sklepne listine. V primeru njegove odsotnosti za podpis pooblašča go. Meto Pavšek Taškov, vodjo Oddelka za mobilne komunikacije v Sektorju za Upravljanje radiokomunikacijskega spektra Agencije za komunikacijska omrežja in storitve Republike Slovenije, namestnico vodje delegacije.
3. Vlada Republike Slovenije pooblašča delegacijo, da morebitne druge predloge in obravnavane vsebine presoja skladno z interesi Republike Slovenije in se pri tem po potrebi posvetuje s pristojnimi ministrstvi.

 Stojan Tramte GENERALNI SEKRETARSklep prejmejo: - Ministrstvo za javno upravo- Ministrstvo za obrambo- Ministrstvo za zunanje zadeve- Ministrstvo za gospodarski razvoj in tehnologijo- Ministrstvo za infrastrukturo- Ministrstvo za finance- Služba Vlade RS za zakonodajo- Agencija za komunikacijska omrežja in storitve Republike Slovenije  |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| - Mojca Jarc, sekretarka, vodja Sektorja za razvoj informacijske družbe v Uradu za informacijsko družbo Ministrstva za javno upravo |
| **3.b Zunanji strokovnjaki, ki so sodelovali pri pripravi dela ali celotnega gradiva:**  |
| * strokovnjaki Agencije za komunikacijska omrežja in storitve Republike Slovenije
 |
| **4. Predstavniki vlade, ki bodo sodelovali pri delu državnega zbora: /** |
| **5. Kratek povzetek gradiva:** |
| Mednarodna telekomunikacijska zveza (ITU) je agencija Združenih narodov. Spada med najstarejše mednarodne organizacije in danes vključuje že 193 držav članic. Slovenija je bila vanjo sprejeta junija 1992. ITU je organizacijsko razdeljena na tri področja: Urad za radiokomunikacije, Urad za standardizacijo telekomunikacij in Urad za razvoj telekomunikacij.Cilj Urada za radiokomunikacije je zagotavljanje racionalne, pravične, učinkovite in gospodarne rabe radiofrekvenčnega spektra, ki je omejena naravna dobrina in geostacionarnih satelitskih orbit. To dosega z organiziranjem svetovnih (WRC) in območnih (RRC) konferenc o radiokomunikacijah, z uporabo Pravilnika o radiokomunikacijah, z izdajo priporočil ITU-R, z usklajevanjem delovanja radijskih postaj zaradi preprečevanja škodljivega motenja, z vzdrževanjem Glavnega mednarodnega radiofrekvenčnega registra in z zagotavljanjem ustreznih pripomočkov, informacij in organiziranjem seminarjev.Svetovna konferenca o radiokomunikacijah (WRC-19) bo potekala od 28. oktobra do 22. novembra 2019 v Sharm El Sheikhu (Egipt). Namen Svetovnih konferenc o radiokomunikacijah je, da omogočajo revizijo Pravilnika o radiokomunikacijah in vseh z njimi povezanih frekvenčnih načrtov za razdelitve in dodelitve. Vse države članice EU so podpisnice Pravilnika o radiokomunikacijah, vsaj nekatere spremembe pa bi lahko vplivale na skupna pravila EU ali spremenile njihovo področje veljavnosti. Za Slovenijo je pomembno, da je prisotna pri pripravi tehničnih in drugih izhodišč za uveljavljanje svojih pravic pri urejanju in usklajevanju uporabe radiofrekvenčnega spektra, ki jih ima kot članica ITU. Pri svojih odločitvah bo Slovenija zasledovala naslednje glavne strateške cilje:* ščitenje naših satelitov,
* dostop do širokopasovnih mobilnih storitev vsem državljanom v čim krajšem možnem času s čim manjšimi stroški,
* varnost državljanov in

vzpodbujanje razvoja novih tehnologij. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR: /**(Samo če izberete NE pod točko 6.a.)Stroške za Leona Behina, dr. Bredo Mulec in Mojco Jarc krije Ministrstvo za javno upravo (MJU), ki skupno za tri osebe predvidoma ne bodo presegli 6.200,00 EUR.Okvirni stroški MJU znašajo:

|  |  |
| --- | --- |
| * letalske karte Ljubljana – Sharm El Sheikh (3 osebe)
* namestitev v hotelu (3 osebe / 18 nočitev)
* dnevnice (3 osebe / 21 dni)
 | 2.400,00 EUR2.700,00 EUR 924,00 EUR |

Sredstva za udeležbo predstavnikov MJU so zagotovljena v okviru proračunske postavke 153372, materialni stroški, kjer so zagotovljena sredstva za prevoz, namestitev v hotelu ter dnevnice.Predstavnica MJU, Mojca Jarc, bo tam prisotna prvi teden konference. Vodja delegacije, državni sekretar Leon Behin in dr. Breda Mulec pa bosta prisotna zadnji teden konference ob podpisovanju sklepnih listin. Predstavniki MJU bodo torej prisotna vsak po 5 delovnih dni. Glede na morebitne dodatno izpostavljene tematike, v posebnem interesu Republike Slovenije, pa tudi dlje.Stroške udeležbe za Tanjo Muha, Janjo Varšek, Igorja Funo in Meto Pavšek Taškov krije Agencija za komunikacijska omrežja in storitve Republike Slovenije (AKOS). Predstavniki AKOS bodo prisotni pri posameznih vsebinskih delih glede na področje, ki ga pokrivajo. Na konferenci bo ves čas prisoten vsaj en predstavnik AKOS in sicer predvideno v času od 28. oktobra do 3. novembra Tanja Muha in Janja Varšek in od 4. do 22. novembra 2019 Meta Pavšek Taškov.Okvirni terminski plan udeležbe:

|  |  |  |  |
| --- | --- | --- | --- |
| **28. 10.- 3. 11. 2019** | **4. 11.- 10. 11. 2019** | **11. 11.- 17. 11. 2019** | **18. 11.- 22. 11. 2019** |
| Mojca Jarc (MJU)Tanja Muha (AKOS)Janja Varšek (AKOS) | Meta Pavšek Taškov (AKOS) | Meta Pavšek Taškov (AKOS) | Leon Behin (MJU)Dr. Breda Mulec (MJU)Meta Pavšek Taškov (AKOS) |

 |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.)Posvetovanje o točkah dnevnega reda za Svetovno radijsko konferenco WRC-19 ter o podlagah za WRC-23, je bilo objavljeno na spletnih straneh AKOS 8. 5. 2019.  |
| Gradivo ni take narave, da bi ga bilo potrebno usklajevati z javnostjo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | / |
| **11. Gradivo je uvrščeno v delovni program vlade:** | NE |
|  PODPIS PREDLAGATELJA Rudi Medved minister |

Priloga: Obrazložitev izhodišč za udeležbo delegacije Republike Slovenije na Svetovni konferenci o radiokomunikacijah (WRC-19) ter podpis sklepnih listin

**PRILOGA:**

**Obrazložitev izhodišč za udeležbo delegacije Republike Slovenije na Svetovni konferenci o radiokomunikacijah (WRC-19) ter podpis sklepnih listin**

I. UVOD

Pravna podlaga za sodelovanje Republike Slovenije na Svetovni konferenci o radiokomunikacijah ter podpis sklepnih listin je članstvo v Mednarodni telekomunikacijski zvezi in ratifikacija njenih glavnih listin, Ustave, Konvencije ter Splošnih pravil konferenc, zasedanj in skupščin zveze (Uradni list RS, št. 47/2009).

II. PODATKI O MEDNARODNI TELEKOMUNIKACIJSKI ZVEZI (ITU)

Mednarodna telekomunikacijska zveza (ITU) je vodilna agencija Združenih narodov za področje informacijskih in komunikacijskih tehnologij ter je ena najstarejših mednarodnih organizacij, ustanovljena leta 1865. Leta 1992 se je obsežno reorganizirala, da bi omogočila boljše sodelovanje, boljše povezovanje z uporabniki in drugimi organizacijami ter stalni pregled načrtovanja in sprejemanja strateških odločitev. Danes vključuje zveza že 193 držav članic. Republika Slovenija je postala članica ITU 16. junija 1992.

Cilj delovanja Urada za radiokomunikacije, ki je ena od organizacijskih enot ITU, je zagotoviti racionalno, pravično, učinkovito in ekonomično uporabo omejenih naravnih dobrin in sicer radiofrekvenčnega spektra in geostacionarnih satelitskih orbit. Ta cilj ITU poskuša doseči:

- z organiziranjem svetovnih in območnih (regionalnih) konferenc o radiokomunikacijah,

- s pripravo in uporabo Pravilnika o radiokomunikacijah,

- s pripravo in izdajo priporočil ITU-R,

- s koordiniranjem delovanja radijskih postaj zaradi preprečevanja škodljivega motenja,

- z vzdrževanjem Glavnega mednarodnega radiofrekvenčnega registra,

- z zagotavljanjem pripomočkov, informacij in organiziranjem seminarjev.

Pravilnik o radiokomunikacijah (RR) je mednarodni tehnični in normativni temelj oziroma napotek, kako uporabljati radiofrekvenčni spekter in opravljati radiokomunikacijske storitve.

III. PODATKI O KONFERENCI

Svetovne konference o radiokomunikacijah določajo najširšo strategijo na področju radiokomunikacij in obravnavajo celotno problematiko radiokomunikacij svetovnega pomena, kot predvideva 13. člen Ustave ITU in podrobneje Konvencija ITU.

Svetovne konference o radiokomunikacijah se sklicujejo praviloma na dve do tri leta. Sklepi Svetovne konference o radiokomunikacijah morajo biti v skladu z Ustavo ITU in Konvencijo ITU. Namen Svetovnih konferenc o radiokomunikacijah je, da omogočijo:

- revizijo Pravilnika o radiokomunikacijah in vseh z njim povezanih frekvenčnih načrtov za razdelitve in dodelitve,

- sprožanje in obravnavo katerekoli radiokomunikacijske zadeve svetovnega obsega in pomena,

- dajanje navodil Odboru za radijsko regulativo in Uradu za radiokomunikacije ter pregled njunih aktivnosti,

- določanje vprašanj za študij Skupščini o radiokomunikacijah in njenim študijskim skupinam za pripravo naslednjih Svetovnih konferenc o radiokomunikacijah.

Tokratna Svetovna konferenca o radiokomunikacijah bo potekala v Sharm El Sheikhu (Egipt) od 28. oktobra do 22. novembra 2019 (WRC-19). Dnevni red konference obsega 10 točk, ki se zaradi obširne vsebine delijo v več podtočk, kar velja predvsem za točko 1, ki ima 16 podtočk. Okvirni dnevni red:

1. Na podlagi predlogov administracij in ob upoštevanju rezultatov svetovne konference WRC-15 ter Poročila s pripravljalnih sestankov (CPM) proučiti sedanje in prihodnje storitve ter primerno ukrepati glede številnih proceduralnih, regulativnih in tehničnih zadev – predvsem v zvezi z razporeditvami radijskih storitev oziroma frekvenčnih pasov.
2. Pregledati revidirana priporočila ITU-R, vključno s sklici v Pravilniku o radiokomunikacijah, skladno z Resolucijo 28 (Rev.WRC-15); in odločiti o morebitni posodobitvi ustreznih sklicev v Pravilniku o radiokomunikacijah, v skladu z načeli vsebovanimi v Dodatku št. 1 k Resoluciji 27 (Rev.WRC-12).
3. Proučiti posledične spremembe in dopolnitve Pravilnika o radiokomunikacijah, ki bodo potrebne zaradi odločitev WRC-19.
4. V skladu z resolucijo 95 (Rev.WRC-07) preveriti resolucije in priporočila prejšnjih konferenc, ki bi zahtevale morebitne popravke, zamenjave ali ukinitve.
5. Oceniti poročilo Skupščine o radiokomunikacijah, predloženo WRC-19 na podlagi 135. in 136. točke Konvencije ITU v zvezi s tem sprejeti ustrezne ukrepe.
6. Ugotoviti tiste točke, ki zahtevajo nujne akcije v radiokomunikacijskih študijskih skupinah pri pripravi na naslednjo Svetovno konferenco o radiokomunikacijah.
7. Proučiti možne spremembe ali druge možnosti, kot odziv na Resolucijo 86 (Rev. Marrakesh, 2002) Konference pooblaščenih predstavnikov s postopki predhodne objave, usklajevanja, priglašanja in evidentiranja dodeljevanja frekvenc, ki pripadajo satelitskim omrežjem v skladu z Resolucijo 86 (Rev.WRC-07) za racionalnejšo, učinkovitejšo in gospodarnejšo uporabo radijskih frekvenc in z njimi povezanih orbit, vključno z geostacionarni satelitskimi orbitami.
8. Proučiti in sprejeti ustrezne ukrepe glede zahtev administracij za izbris opomb držav ali izbris imen držav iz opomb v kolikor to ni več potrebno, ob upoštevanju Resolucije 26 (Rev.WRC-07).
9. Skladno s 7. členom Konvencije ITU proučiti in odobriti Poročilo direktorja Urada za radiokomunikacije: o dejavnostih Sektorja za radiokomunikacije od WRC-15 dalje, o težavah in nedoslednostih nastalih pri izvajanju Pravilnika o radiokomunikacijah ter o ukrepih odziva na Resolucijo 80 (Rev.WRC-07).
10. Skladno s 7. členom Konvencije ITU predlagati Svetu ITU dnevni red naslednje Svetovne konference o radiokomunikacijah ter priporočiti možne točke dnevnega reda kasnejših konferenc.

IV. RAZLOGI ZA UDELEŽBO DELEGACIJE REPUBLIKE SLOVENIJE NA KONFERENCI

Elektronske komunikacije so pomembno gospodarsko gibalo z dolgoročnimi posledicami v vsaki državi. Zaradi večjega števila novonastalih držav po letu 1990, med njimi tudi Republike Slovenije, in zlasti zaradi potreb po poenostavitvi postopkov za urejanje elektronskih komunikacij ter uvajanju naprav in sistemov z novimi tehnologijami, ki omogočajo širokopasovno, večnamensko in vse bolj gosto telekomunikacijsko omrežje, je tudi za našo državo zelo pomembno, da se udeležimo obravnavane konference WRC-19.

Za Slovenijo je posebej pomembno, da sodelujemo pri pripravi tehničnih in drugih izhodišč za uveljavljanje svojih pravic pri urejanju in usklajevanju uporabe radiofrekvenčnega spektra, ki jih imamo kot članica ITU. Republika Slovenija in vse druge države članice EU bodo delovale usklajeno v interesu Evropske unije. Pri tem bodo zastopale stališča, skladno s Sklepom Sveta o stališču, ki se v imenu Evropske unije zastopa na Svetovni konferenci o radiokomunikacijah leta 2019 (WRC-19) Mednarodne telekomunikacijske zveze. Stališča pripravlja tudi konferenca Evropskih uprav za pošto in telekomunikacije (CEPT) v okviru svojega komiteja za politiko ITU (Com-ITU), zveza NATO pa v sodelovanju z državami članicami pripravlja skupno vojaško stališče. Slovenija dejavno sodeluje pri pripravi vseh teh stališč.

Konferenca bo obravnavala obširno problematiko in bo trajala dalj časa, zato se je mora udeležiti več naših predstavnikov. Člani delegacije se bodo na konferenci časovno razvrstili tako, da bo zmeraj prisoten vsaj en član delegacije.

Nekatere točke dnevnega reda WRC-19 so za Slovenijo strateškega pomena. Pri odločitvah o podpori skupnim evropskim predlogom (ECP) zasledujemo štiri glavne strateške cilje:

1. Ščitenje naših satelitov
2. Dostop do širokopasovnih mobilnih storitev vsem državljanom v čim krajšem možnem času s čim manjšimi stroški
3. Varnost državljanov
4. Vzpodbujanje razvoja novih tehnologij in vzdrževanje jasnega regulatornega okolja

V zvezi s točkami dnevnega reda, ki so povezane z navedenimi strateškimi cilji, bo delegacija zavzela stališča, kot so navedena v nadaljevanju.

Glede prvega strateškega cilja – ščitenje naših satelitov:

- točka 1.2, ki obravnava omejitev moči znotraj pasov 401-403 MHz in 399.9-400.05 MHz za mobilne satelitske storitve, zazemeljske postaje za satelitsko raziskovanje zemlje (EESS) in za meteorološke zemeljske postaje:

- Sprejeta verzija skupnega evropskega predloga v predlagani opombi 5.B12določa, povzemamo, da »v frekvenčnem pasu 401-403 MHz, največja efektivna izsevana moč (e.i.r.p) za zemeljske postaje za satelitsko raziskovanje zemlje (EESS) in zemeljske postaje meteoroloških satelitov (MetSat) ne sme preseči 22 dBW v katerem koli 4 kHz kanalu za geostacionarne satelitske sisteme in ne-geostacionarne satelitske sisteme v orbitah višjih ali enakih 35 786 km in 7 dBW v katerem koli 4 kHz kanalu za ne-geostacionarne satelitske sisteme v orbitah nižjih od 35 786 km v celotnem pasu 401-403 MHz. Navedena omejitev ne velja za satelitske sisteme ki so bili koordinirani pri ITU in so začeli delovati pred 22.11.2019. Po 22. 11. 2027, te omejitve veljajo za zemeljske postaje za EESS in MetSat v tem pasu in za njih po 22.11.2024 začne veljati člen 11.50 RR[[1]](#footnote-1), razen za ne-geostacionarne satelite, ki so bili koordinirani pri ITU in so začele delovati pred 28. 4. 2007, za njih največja e.i.r.p. zemeljskih postaj v pasu 401.898-402.522 MHz lahko doseže 12 dBW.«

- Omenjene omejitve bodo onemogočile delovanje slovenskega satelita NEMO-HD, ki ima up-link v pasu 402 MHz. Zato se je Slovenija vzdržala pri glasovanju za ta ECP.

- Če bodo omejitve tudi v končnem predlogu, bo Slovenija glasovala proti tej točki na WRC-19, zaradi zaščite satelita NEMO-HD.

- točka 1.7, ki obravnava preučitev alokacije dodatnega spektra za telemetrijo, sledenje in ukaze za delovanje satelitov v ne-geostacionarni satelitski orbiti (NGSO) za kratke misije:

- Slovenija podpira možnost alokacije dodatnega spektra za telemetrijo, sledenje in ukaze za delovanje NGSO satelitov za kratke misije.

- CEPT pa je sprejel manj ugodno opcijo in sicer poleg spektra v 138 MHz pasu še spekter v 149 MHz pasu (ugodneje glede satelita NEMO-HD bi bilo v pasu 404 – 405 MHz). Pri glasovanju o tej rešitvi se bo Slovenija vzdržala.

Glede drugega strateškega cilja - čim hitrejše uvajanje širokopasovnih mobilnih komunikacij:

- točka 1.13, ki določa dodatne pasove za mobilne zveze in mednarodne mobilne telekomunikacije (IMT) in sicer 24.5-27.5 GHz, 37-40.5 GHz, 42.5-43.5 GHz, 45.5-47 GHz, 47.2-50.2 GHz, 50.4-52.6 GHz, 66-76 GHz, 81-86 GHz ter določitev za IMT pasov 31.8-33.4 GHz, 40.5-42.5 GHz in 47-47.2 GHz:

- podpiramo skupni predlog ECP glede določitve za IMT v pasovih 24.5-27.5 GHz, 40.5-43.5 GHz in 66-71 GHz,

- ne nasprotujemo določitvi pasu 37-40.5 GHz,

- in je proti določitvi oziroma brez sprememb v pasovih 31.8-33.4 GHz in 71-76 GHz/81-86 GHz,

- glede pasov okoli 50 GHz podpiramo določitev za IMT v pasovih 47.2- 50.2 GHz in 45.5-47 GHz, kjer odločitev še ni dokončna, ter

- podpiramo brez sprememb v ostalih delih 50 GHz pasov skladno s skupnim predlogom ECP.

- točka 1.16, ki obravnava dodatni spekter za brezžične dostopovne sisteme – podpiramo možne določitve v pasovih 5150–5250 MHz, 5725-5830 MHz in 5830-5850 MHz skladno s Sklepom Sveta o stališču, ki se v imenu Evropske unije zastopa na WRC-19. Ti novi pasovi so pomembni za sisteme brezžičnega dostopa v pasu 5 GHz;

- točka 1.14, ki obravnava alternativno ponujanje širokopasovnih komunikacij prek sistemov postaj na visokih platformah v pasovih 6 440-6 520 MHz DL, 27.9-28.2 GHz, 31-31.3 GHz, 38-39.5 GHz, 47.2-47.5 GHz in 47.9-48.2 GHz pod pogoji, da niso moteni ostali sistemi, ter v pasu 24.25-27.5 GHz v regiji 2 (Amerika), če niso moteni IMT sistemi v zvezi s točko 1.13 - podpiramo;

- točka 10, ki obravnava nove točke dnevnega reda za WRC-23:

- podpiramo vključitev točke za pregled uporabe spektra in potreb po spektru obstoječih storitev v frekvenčnem pasu 470–960 MHz v Regiji 1 ter obravnavo morebitnih regulativnih ukrepov v frekvenčnem pasu 470-694 MHz v Regiji 1 na podlagi pregleda v skladu z Resolucijo 235 ( WRC-15) Pravilnika o radiokomunikacijah. Glede na zahteve industrije je to sicer premalo, saj ni namenjenega nobenega dodatnega pasu med 6 GHz in 20 GHz. Zato je Slovenija skupaj z Litvo predlagala, da bi bil predlog za WRC-23 tudi dodatni spekter v zgornjem 6 GHz pasu, skupaj s Švedsko in Litvo pa tudi spekter v pasu 3800-4200 MHz. 6 GHz pas (6525-7125 MHz) podpira tudi Rusija. V zvezi s tem se pripravlja več-državni predlog za vključitev zgornjega 6 GHz pasu (6425-7125 MHz).

Glede tretjega strateškega cilja - varnost državljanov:

* točka 1.8, ki obravnava možne regulativne ukrepe za modernizacijo obstoječih sistemov (415-526,5 kHz) in uvedbo globalnih sistemov pomorske varnosti GMDSS (1621.35-1626.5 MHz) - podpiramo,
* točka 1.9.1, ki obravnava regulativne ukrepe v frekvenčnem pasu 156-162,05 MHz za avtonomne pomorske radijske naprave za zaščito globalnega pomorskega varnostnega sistema (GMDSS) in samodejnih identifikacijskih sistemov (AIS) - podpiramo,
* točka 1.9.2, ki obravnava novo alokacijo spektra za pomorske mobilno-satelitske storitve znotraj frekvenčnih pasov 156.0125-157.4375 MHz in 160.6125-162.0375 MHz iz Dodatka 18 RR z namenom omogočiti novo satelitsko komponento sistema VHF sistema za izmenjavo podatkov - podpiramo,
* točka 1.10, ki obravnava potrebe po spektru in urejanju sistemov za reševanja letal in letalske varnosti – podpiramo,
* točka 10, ki obravnava nove točke dnevnega reda za WRC-23:

- podpiramo vključitev točke glede zaščite sistemov v geostacionarni satelitski orbiti, ki delujejo v pasovih 7 250-7 750 MHz, 7 900-8 400 MHz, 20.2-21.2 GHz in 30-31 GHz pred sevanji sistemov v negeostacionarni satelitski orbiti v istih pasovih in

- podpiramo vključitev točke glede primernih regulatornih ukrepov v zvezi z Resolucijo 155 iz WRC-15 in opombo RR Št. 5.484B o sistemu brezpilotnih zrakoplovov.

Glede četrtega strateškega cilja - vzpodbujanje razvoja novih tehnologij in vzdrževanje jasnega regulatornega okolja:

* točka 7, ki obravnava spremembe RR glede satelitskih omrežij – podpiramo;

- točka 1.15, ki obravnava pasove v frekvenčnem območju 275–450 GHz za aplikacije kopenskih mobilnih in fiksnih storitev – podpiramo;

Hkrati se bomo zavzemali za rešitev problema škodljivega radijskega motenja na obmejnih področjih z Italijansko republiko. Zato bomo zahtevali poročanje o izvedenih ukrepih od zadnje konference in sprejetje načrta nadaljnjih ukrepov za rešitev problema. Poleg tega se bomo zavzemali za nadaljevanje večstranskih sestankov pod okriljem ITU ter za striktno koordinirano uporabo radijskega spektra za DAB+. Delegacija Republike Slovenije bo nasprotovala kakršnimkoli morebitnim poskusom revizije veljavnih mednarodnih sporazumov o usklajeni uporabi frekvenc, ki bi imeli negativen vpliv na reševanje škodljivega radijskega motenja na obmejnih področjih z Italijansko republiko.

V. PREDLOG IZHODIŠČ ZA DELO DELEGACIJE

Slovenska delegacija v okviru usmeritev Vlade Republike Slovenije in s ciljem uveljaviti slovenske interese deluje po naslednjih izhodiščih:

1. Načelno soglaša s končnim besedilom dokumenta WRC-19, to je konsolidiranim besedilom Pravilnika o radiokomunikacijah, sprejetim na tej Svetovni konferenci o radiokomunikacijah – ob upoštevanju sprejetih dogovorjenih predlogov Evropske unije, zveze NATO, konference CEPT in zlasti interesov Republike Slovenije.

2. Aktivno zastopa stališča Evropske unije, skladno s Sklepom Sveta o stališču, ki se v imenu Evropske unije zastopa na Svetovni konferenci o radiokomunikacijah leta 2019 (WRC-19) Mednarodne telekomunikacijske zveze.

3. Aktivno podpre čim večjo uveljavitev skupnih evropskih predlogov (ECPs) za WRC-19, pri katerih sodelujemo v pripravi.

4. Stalno spremlja vse aktivnosti WRC-19 povezane z radijskimi frekvencami na obmejnem področju z Italijo in po potrebi ustrezno reagira oziroma ščiti interese Republike Slovenije.

5. Sodeluje glede na potrebo in interes tudi pri vseh drugih točkah dnevnega reda WRC-19 tako v pogledu tehnične kot tudi regulativne in organizacijske vsebine.

VI. PREDLOG ZA SESTAVO DELEGACIJE

Predlagamo, da delegacijo sestavljajo Leon Behin, državni sekretar na Ministrstvu za javno upravo, vodja delegacije, dr. Breda Mulec, vodja Službe za mednarodno sodelovanje in odnose z javnostmi na Ministrstvu za javno upravo, Mojca Jarc, sekretarka, vodja Sektorja za razvoj informacijske družbe v Uradu za informacijsko družbo Ministrstva za javno upravo, članica delegacije, Tanja Muha, direktorica Agencije za komunikacijska omrežja in storitve Republike Slovenije, članica delegacije, Meta Pavšek Taškov, vodja oddelka za mobilne komunikacije v Agenciji za komunikacijska omrežja in storitve Republike Slovenije, namestnica vodje delegacije, Janja Varšek, vodja sektorja Upravljanje radiokomunikacijskega spektra v Agenciji za komunikacijska omrežja in storitve Republike Slovenije, članica delegacije in Igor Funa, specialist za radiokomunikacije, član delegacije.

VII. KRITJE STROŠKOV DELEGACIJE

Stroške udeležbe za Tanjo Muha, Janjo Varšek, Igorja Funo in Meto Pavšek Taškov krije Agencija za komunikacijska omrežja in storitve Republike Slovenije (AKOS).

Stroške udeležbe predstavnikov MJU krije Ministrstvo za javno upravo in so zagotovljena v okviru proračunske postavke 153372, materialni stroški, kjer so zagotovljena sredstva za prevoz, namestitev v hotelu ter dnevnice.

VIII. PODPIS SKLEPNIH LISTIN

Predlagamo, da podpiše sklepne listine vodja delegacije Leon Behin, v primeru njegove odsotnosti pa Meta Pavšek Taškov, namestnica vodje delegacije.

1. [↑](#footnote-ref-1)